钦定古今图书集成/明伦汇编/家范典/第061卷 > 春秋四传 > 《宋辰奔陈》
## 钦定古今图书集成/明伦汇编/家范典/第061卷 > 春秋四传 > 《宋辰奔陈》

《春秋》定公十年冬，宋公之弟辰暨仲佗、石𫸩出奔陈。
《左传》：宋公子地、嬖蘧富，猎十一，分其室而以其五与
之。公子地有白马四，公嬖向魋。魋欲之，公取而朱其
尾鬣以与之。地怒，使其徒抶魋而夺之。魋惧将走，公
闭门而泣之，目尽肿。母弟辰曰：“子分室以与猎也，而
独卑魋，亦有颇焉。子为君礼，不过出竟，君必止子。”公
“子地出奔陈，公弗止。辰为之请，弗听。辰曰：‘是我迋吾
兄也。吾以国人出，君谁与处？冬，母弟辰暨仲佗、石𫸩
出奔陈《胡传》，按《左氏》，“宋公子地有白马四，公以与桓魋。地怒
抶，魋夺之。魋惧，将走，公泣之。母弟辰曰：‘子为君，礼不
过出竟，君必止’。子地出奔陈，公弗止。辰为之请，弗听。
辰曰：‘是我迋吾兄也。吾以国人出，君谁与处’？”《书》曰：“宋
公之弟辰暨仲佗、石𫸩出奔陈。”其弟云者，罪宋公以
嬖魋故，以失二弟，无亲亲之恩。暨云者，罪辰以兄故，
帅其大夫出奔，无尊君之义。夫暨者，不得已之词，又
以见仲佗、石𫸩见胁于辰，不能自立，无大臣之节也。

〈大全〉《家氏》曰：“辰于君为同母弟，而地则众公子也。景公以嬖臣之故而奔其二弟，辰以地故而自绝于君兄，又率仲佗、石𫸩与之偕行。佗、𫸩身为卿佐，有君不事，而与辰俱奔，兄不友，弟不悌，臣不忠，此一书而并贬也。”